
# Илдар Халиков Женевада эш сәфәрендә

*12.12.2012*ТР Премьер-министры Илдар Халиков бу көннәрдә Женевада Татарстанның Бөтендөнья сәүдә оешмасы шартларында эшләвенә багышланган семинарның йомгаклау чараларында катнаша. СеминарЖеневаның Вильям Раппард үзәгендә уза.


Билгеле булганча, 10-12 декабрь көннәренә исәпләнгән әлеге өйрәтү семинарында республика министрлык-ведомстволары, ТР территориясендәге федераль структуралар җитәкчеләре катнаша. Семинарның беренче көне Президент Рөстәм Миңнеханов катнашында узган иде.


Хөкүмәт башлыгы Илдар Халиков кичә РФнең БМО бүлеге һәм Женевадагы башка халыкара оешмалар каршындагы даими вәкиле вазифаларын башкаручы Ринат Аляутдинов белән эшлекле кичке ашта очрашты. Яклар ВТО шартларында эшләүгә кагылышлы актуаль мәсьәләләрне кузгатып, семинарга йомгак ясады.

*ТР Президенты матбугат хезмәте*
Илдар Халиков Женевада эш сәфәрендә